Staatskaping-kommissie: Zuma ‘dink eers’ daaroor | Maroela Media
Zuma se regspan het in ŉ verklaring gesê dat die voormalige president die kommissie van ondersoek steun.
Volgens Zuma se regspan was daar tydens elke sitting van die kommissie, waar daar getuienis gelewer is wat die voormalige president kan impliseer, regsverteenwoordigers teenwoordig. “Hy het verder gehoor gegee aan al die kommissie se versoeke wat deur sy regspan vir hom gebring is.”
Zuma het gesê hy respekteer die kommissie en dat hy betekenisvol daartoe wil bydra. “Hy sal om dié rede daaroor nadink en die voorsitter van die kommissie antwoord sodra hy sy regspan geraadpleeg het.”
Zondo het Donderdag versoek dat Zuma ŉ beëdigde verklaring indien met sy weergawe oor getuienis waar hy geïmpliseer is.
Adjunkhoofregter Raymond Zondo. Foto: Karen Sandison/ANA
Zuma is deur die voormalige ANC-LP, Vytjie Mentor, en voormalige hoof van die regering se kommunikasie-en-inligtingsdiens (GCIS), Themba Maseko, geïmpliseer.
Maseko het vroeër getuig dat hy ŉ oproep van Zuma ontvang het om die Guptas te help om advertensies te kry vir hul media-instansies, The New Age en ANN7.
Mentor het getuig Zuma was by die Guptas se huis in Saxonwold toe die broers haar die pos van minister van openbare ondernemings aangebied het.
Zondo het Donderdag beslis dat Duduzane Zuma, Jacob Zuma se seun, getuies mag kruisondervra. Die Guptas se aansoek in dié verband is egter van die hand gewys.
Zondo het ook die Guptas se versoek om via ŉ videoskakel vanuit Dubai aan die verhore deel te neem geweier, aangesien hy nie in staat sal wees om die kommissie se “magte” af te dwing in só ŉ geval nie.
Die kommissie gaan intussen Maandag voort met sy sittings wanneer verteenwoordigers van die vier groot banke sal getuig oor die sluiting van die Guptas se bankrekeninge.
Onnie in klaskamer vermoor
Hof sê vandag of lede saam met Sasol-werkers mag staak
Zuma is nie iemand wat kan dink nie hy is ‘n doen man
O, Zuma sal besluit! Né? Dink hy is verhewe bo die reg. Hy moes al lankal agter tralies gewees het, maar daar is te veel wat hom beskerm. Dit is siek!
Jip hy gaan n redelike tyd neem om daaroor te dink….Die gewone onkuldiges sal waar moontlik alle doen om hulle onskuld te bewys, dis die gewone mens……
Sy aand en morepraatjies stem ook nie ooreen nie. Eers verwerp hy die ondersoek as geldmors en nou respekteer hy dit! Daar is soveel getuienis teen hom. Waarom word hy nie strafregtelik aangekla en voor die hof gebring nie? Hoe lank gaan hy die land nog regeer? Hy en sy bondgenote moet nou aangekla word. Die NVG moet begin om hulle werk te doen.
Jy weet seker hooggeagte vader Zuma dat jy nie gaan getuig nie, want jy gaan vou onder kruisverhoor. Maar ten minste maak jy of jy wil. Jy gaan mos nou sê die kommissie is bevooroordeeld